ai4bharat/Pralekha huggingface dataset:
नागरिक उड्डयन मंत्रालय
श्री ज्योतिरादित्य एम. सिंधिया ने उत्केला हवाई अड्डे और उत्केला एवं भुवनेश्वर के बीच सीधी उड़ान का उद्घाटन किया
इसे उड़ान स्कीम के तहत एक क्षेत्रीय हवाई अड्डे के रूप में विकसित किया गया है
नागर विमानन मंत्री श्री ज्योतिरादित्य एम. सिंधिया ने नागर विमानन मंत्रालय के राज्य मंत्री जनरल विजय कुमार सिंह  के साथ आज उत्केला हवाई अड्डे और उत्केला एवं भुवनेश्वर के बीच सीधी उड़ान का उद्घाटन किया। यह कार्यक्रम वीडियो कॉन्फ्रेंसिंग के जरिए आयोजित किया गया।
उत्केला हवाई अड्डे का स्वामित्व ओडिशा सरकार के पास है। इसे भारत सरकार के नागर विमानन मंत्रालय की उड़ान स्कीम के तहत 31.07 करोड़ रुपये की लागत से एक क्षेत्रीय हवाई अड्डे के रूप में विकसित किया गया है। उत्केला हवाई अड्डे का रनवे  30 मीटर की चौड़ाई के साथ 917 मीटर लंबा है। उत्केला हवाई अड्डे के जुड़ने से ओडिशा में अब पांच हवाई अड्डे हो जाएंगे।
नव उद्घाटित उत्केला-भुवनेश्वर-उत्केला उड़ान मार्ग क्षेत्रीय हवाई कनेक्टिविटी को बढ़ाएगा और क्षेत्र के आर्थिक विकास में महत्वपूर्ण भूमिका निभाएगा। इंडियावन, 31 अगस्त से इस रूट पर उड़ानें शुरू करेगा। ऑपरेटर उड़ान योजना के तहत स्वीकृत 9-सीटर सेसना सी-208 विमान का उपयोग करेगा। यह उड़ान निम्नलिखित कार्यक्रम के अनुसार प्रचालित होगी:
|
|
उड़ान सं.
|
|
कहां से
|
|
कहां तक
|
|
प्रस्थान 
|
|
आगमन 
|
|
17101
|
|
भुवनेश्वर
|
|
उत्केला
|
|
0715
|
|
0825
|
|
17202
|
|
उत्केला
|
|
भुवनेश्वर
|
|
0850
|
|
1000
अपने उद्घाटन भाषण में, श्री ज्योतिरादित्य एम. सिंधिया ने कहा कि उत्केला से भुवनेश्वर हवाई कनेक्टिविटी से सड़क मार्ग से यात्रा करने में लगने वाला समय कम हो जाएगा जो लगभग 8 घंटे है। अब उत्केला-भुवनेश्वर उड़ान से यह दूरी एक घंटे बीस मिनट में तय की जा सकेगी। श्री सिंधिया ने कहा कि यह कालाहांडी क्षेत्र के लिए एक नई शुरुआत होगी क्योंकि इससे आर्थिक कार्यकलाप बढ़ेंगे और रोजगार के कई अवसर पैदा होंगे। श्री सिंधिया ने कहा कि केंद्र सरकार राज्य में नागर विमानन अवसंरचना विकास के लिए ओडिशा सरकार के साथ मिलकर काम कर रही है।
केंद्रीय सड़क परिवहन और राजमार्ग तथा नागर विमानन राज्य मंत्री जनरल डॉ. वी के सिंह  ने कहा कि केंद्र सरकार ने उत्केला हवाई अड्डे के पुनर्विकास में लगभग 31 करोड़ रुपये व्यय किए हैं। उन्होंने यह भी कहा कि अब कालाहांडी भुवनेश्वर और राज्य के अन्य शहरों से जुड़ जाएगा जिससे क्षेत्र के विकास में मदद मिलेगी।
इस कार्यक्रम में राज्यसभा सांसद श्री सुजीत कुमार, लोकसभा सांसद श्री बसंत कुमार पांडा, ओडिशा सरकार की जल संसाधन और वाणिज्य एवं परिवहन मंत्री श्रीमती तुकुनी साहू, नागर विमानन मंत्रालय के सचिव श्री राजीव बंसल, ओडिशा सरकार की प्रमुख सचिव श्रीमती उषा पाधी और इंडिया वन के सीईओ श्री अरुण कुमार सिंह भी उपस्थित थे।
संस्कृति मंत्रालय
संस्कृति मंत्रालय नए युग के संग्रहालयों की स्थापना करने के लिए संग्रहालय अनुदान योजना  और विज्ञान संस्कृति संवर्धन योजना  का संचालन करता है
मुख्य आकर्षण:
गुजरात के वडनगर में 212.1 करोड़ रुपये की लागत से एक पुरातात्विक अनुभवात्मक संग्रaहालय भवन की स्थापना की जा रही है।
इन योजनाओं का उद्देश्य राज्य सरकारों, समितियों, स्वायत्त निकायों, स्थानीय निकायों, सार्वजनिक क्षेत्र के उपक्रमों और सोसायटी पंजीकरण अधिनियम, 1860 के अंतर्गत पंजीकृत ट्रस्टों को वित्तीय सहायता प्रदान करना है।
संस्कृति मंत्रालय के अंतर्गत आने वाले संग्रहालय बड़ी संख्या में लोगों का अपनी ओर ध्यानाकर्षण कर रहे हैं। संस्कृति मंत्रालय संग्रहालयों और विज्ञान शहरों/ विज्ञान केन्द्रों/ नवाचार केन्द्रों की स्थापना करने के लिए संग्रहालय अनुदान योजना  और विज्ञान संस्कृति संवर्धन योजना  नामक दो योजनाओं का संचालन करता है।
इन योजनाओं का उद्देश्य राज्य सरकारों, समितियों, स्वायत्त निकायों, स्थानीय निकायों, सार्वजनिक क्षेत्र के उपक्रमों और सोसायटी पंजीकरण अधिनियम, 1860 के अंतर्गत पंजीकृत ट्रस्टों को स्थापना और विकास में वित्तीय सहायता प्रदान करना है और संग्रहालयों और विज्ञान शहरों/विज्ञान केन्द्रों/ नवाचार केन्द्रों में विविध प्रदर्शनियों, दीर्घाओं और आगंतुक सुविधाओं, डिजिटलीकरण आदि के लिए अनुकूल स्थानिय माहौल तैयार करना है।
इसके अलावा, गुजरात के वडनगर में 212.1 करोड़ रुपये की लागत से एक पुरातात्विक अनुभवात्मक संग्रहालय भवन की भी स्थापना की जा रही है। इस संग्रहालय को वडनगर के अनूठे इतिहास का प्रदर्शन करने और लोगों में इसके प्रति जागरूकता उत्पन्न करने की सोच के साथ विकसित किया जा रहा है, जिसकी जड़ें तीसरी शताब्दी ईसा पूर्व से पहले रखी गई थीं और 2,500 से ज्यादा वर्षों से लोगों को निर्बाध रूप से आवास प्रदान कर रहा है। इस परियोजना में अन्य बातों के अलावा, एक अत्याधुनिक पुरातात्विक अनुभवात्मक संग्रहालय बनाने की भी परिकल्पना की गई है, जिसमें बरामद हुए पुरातात्विक सामग्रियों के साथ-साथ पुराने इतिहास को फिर से दुहराने और वडनगर के प्राचीन ज्ञान का प्रदर्शन करने के लिए दृश्य-श्रव्य दीर्घाओं का प्रदर्शन किया जाएगा।
हाल ही में, 14 अप्रैल, 2022 को प्रधानमंत्री संग्रहालय का उद्घाटन किया गया है, जो हमारे देश के सभी प्रधानमंत्रियों के जीवन और विरासत का प्रदर्शन करता है। यह देश के सभी प्रधानमंत्रियों के जीवन और कार्यों को प्रस्तुत करने के लिए आभासी वास्तविकता, संवर्धित वास्तविकता और होलोग्राफिक चित्र प्रदर्शन का उपयोग करने वाला एक अत्याधुनिक संग्रहालय है।
संस्कृति, पर्यटन और पूर्वोत्तर क्षेत्र विकास मंत्री, श्री जी किशन रेड्डी ने आज राज्यसभा में यह जानकारी दी।
रक्षा मंत्रालय
हल्के लड़ाकू विमान  ने पूर्व निर्धारित मानकों को पार किया
सिंगल सॉर्टी में लॉन्च और रिकवरी का चक्र सफलतापूर्वक पूरा
(विमानवाहक पोत से स्वदेशी युद्धक विमान के संचालन संबंधी सभी प्रौद्योगिकियों की पड़ताल सफलतापूर्वक पूरी हुई। हल्के लड़ाकू विमान – एलसीए नैवल प्रोटोटाइप-2 ने 4:21 बजे सायं स्की-जंप से उड़ान भरी और 4:31 बजे सायं उस पर संपूर्ण नियंत्रण स्थापित हो गया। ये दोनों स्थान तटीय परीक्षण सुविधा आईएनएस हंसा, गोवा में स्थित थे। इससे पूर्व दोनों गतिविधियों में सफलता अलग-अलग प्राप्त हुईं थीं, लेकिन इस बार पहले प्रयास में ही लॉन्च और रिकवरी एक साथ हासिल की गईं।
रक्षा मंत्री श्री राजनाथ सिंह ने इस उपलब्धि के लिए डीआरडीओ, एडीए, एचएएल और भारतीय नौसेना को बधाई दी है। रक्षा विभाग के सचिव, अनुसंधान एवं विकास तथा डीआरडीओ के अध्यक्ष डॉ. जी. सतीश ने भी डीआरडीओ, एडीए, एचएएल और भारतीय नौसेना को बधाई दी है।
प्रधानमंत्री कार्यालय
प्रधानमंत्री ने छठ पर्व पर लोगों को शुभकामनाएं दी
प्रधानमंत्री श्री नरेन्द्र मोदी ने छठ पूजा के अवसर पर लोगों को बधाई दी है।
एक ट्वीट में, प्रधानमंत्री ने कहा;
"सूर्योपासना के महापर्व छठ की आप सभी को ढेरों शुभकामनाएं। छठी मइया हर किसी को उत्तम स्वास्थ्य और सुख-सौभाग्य प्रदान करें।"
एमजी/एएम/जेके
(
निर्वाचन आयोग
11 फरवरी, 2020 को दिल्ली विधानसभा चुनाव के नतीजों के रुझान के बारे में त्वरित जानकारी देने के लिए व्यापक व्यवस्था
दिल्ली विधानसभा चुनाव के नतीजों के रुझान 11 फरवरी, 2020 को प्रात: 8 बजे से समस्त मतगणना केन्द्रों के अलावा निम्नलिखित जगहों पर भी उपलब्ध होंगे:
- http://results.eci.gov.in नतीजे भारत निर्वाचन आयोग की वेबसाइट पर अपलोड किए जाते हैं और प्रत्येक कुछ मिनटों पर इन्हें अपडेट किया जाता है, ताकि प्रत्येक निर्वाचन क्षेत्र में मतगणना के हर दौर से जुड़ी नवीनतम जानकारियां दी जा सकें।
- चुनावी नतीजे ‘वोटर हेल्पलाइन’ मोबाइल एप पर भी उपलब्ध है जो गूगल प्ले स्टोर और एपल एप स्टोर पर मौजूद है।
वेबसाइट/मोबाइल एप पर वे सभी जानकारियां उपलब्ध होंगी जो अपने-अपने मतगणना केन्द्रों के लिए रिटर्निंग अधिकारियों द्वारा उपलब्ध कराए जाएंगे।
सूक्ष्म, लघु एवं मध्यम उद्यम मंत्रालय
एनएसआईसी द्वारा सतर्कता जागरूकता सप्ताह का आयोजन
सतर्कता जागरूकता सप्ताह कार्यक्रम के एक अंग के रूप में, श्री विजयेंद्र, सीएमडी, राष्ट्रीय लघु उद्योग निगम  ने सतर्कता जागरूकता सप्ताह के अवसर पर "संगठनों के लिए ईमानदारी की शपथ”दिलाई। एनएसआईसी सूक्ष्म, लघु एवं मध्यम उद्यम मंत्रालय के तहत एक संगठन है।
इस अवसर पर श्री पी. उदयकुमार, निदेशक , श्री गौरांग दीक्षित, निदेशक , एनएसआईसी तथा श्री राजन त्रेहन, सीवीओ,एनएसआईसी भी एनएसआईसी के अन्य कर्मचारियों के साथ उपस्थित थे। यह जागरूकता सप्ताह अभियान नागरिक भागीदारी के माध्यम से सार्वजनिक जीवन में ईमानदारी और सत्यनिष्ठा को बढ़ावा देने की एनएसआईसी की प्रतिबद्धता की पुष्टि करता है। सभी कर्मचारियों को कोविड-19 रोकथाम के दिशानिर्देशों का सख्ती से पालन करने और आंतरिक  गतिविधियों,जिन्हें इस वर्ष सतर्कता जागरूकता सप्ताह के अंग के रूप में अभियान मोड में लिया जाना है, पर ध्यान केंद्रित करने की सलाह दी गई है। एनएसआईसी 27 अक्टूबर से 2 नवंबर, 2020 के दौरान सतर्कता जागरूकता सप्ताह मना रहा है। इस सप्ताह का विषय “सतर्क भारत, समृद्ध भारत” है।
प्रधानमंत्री कार्यालय
प्रधानमंत्री गुजरात के सरदार सरोवर बांध पर नमामि नर्मदा उत्सव में शामिल हुए
गुजरात के केवडिया में पर्यावरण अनुकूल पर्यटन स्थल-तितलियों का पार्क देखने गए
स्टैच्यू ऑफ यूनिटी ने गुजरात को दुनिया के नक्शे पर ला दिया है, प्रधानमंत्री
जम्मू कश्मीर पर सरकार का फैसला सरदार पटेल की दूरदृष्टि से प्रेरित : प्रधानमंत्री
जम्मू कश्मीर और लद्दाख में विश्वास और समृद्धि लाएंगे: प्रधानमंत्री
प्रधानमंत्री श्री नरेंद्र मोदी आज गुजरात के केवडिया में 'नमामि नर्मदा' समारोह में शामिल हुए। यह उत्सव गुजरात सरकार द्वारा बांध जलाशय के 138.68 मीटर के पूर्ण स्तर तक भर जाने के उपलक्ष्य में मनाया जा रहा है। वर्ष 2017 में बांध की ऊंचाई बढ़ाए जाने के बाद पहली बार, इसका जल स्तर 16 सितंबर की शाम को अपने उच्चतम स्तर पर पहुंच गया। प्रधानमंत्री ने गुजरात की जीवन रेखा मानी जाने वाली नर्मदा नदी पर बने बांध स्थल पर पूजा अर्चना भी की।
प्रधानमंत्री बाद में केवडिया में पर्यावरण अनुकूल पर्यटन स्थल तितलियों का पार्क और कैक्टस गार्डन देखने गए। इस मौके पर उन्होंने बगीचे में टोकरी में भरी तितलियां उड़ाईं। उन्होंने स्टैच्यू ऑफ यूनिटी के परिसर में स्थित एकता नर्सरी का भी दौरा किया। बाद में उन्होंने स्टैच्यू ऑफ यूनिटी के पास एक जनसभा को संबोधित किया।
प्रधानमंत्री ने कहा, ‘सरदार सरोवर बांध के 138 मीटर तक भर जाने से मुझे अपार खुशी हुई है। यह बांध गुजरात के लोगों के लिए उम्मीद की किरण है। यह लाखों परिश्रमी किसानों के लिए वरदान है’।
पर्यटकों के आने के मामले में स्टैच्यू ऑफ यूनिटी की तुलना अमेरिका के स्टैच्यू ऑफ लिबर्टी से करते हुए श्री मोदी ने कहा कि अनावरण के 11 महीने के भीतर स्टैच्यू ऑफ यूनिटी को देखने जितने पर्यटक आए हैं उनकी संख्या 133 साल पुराने स्टैच्यू ऑफ लिबर्टी को देखने आने वाले पर्यटकों की संख्या के बराबर है। उन्होंने कहा कि स्टैच्यू ऑफ यूनिटी के कारण केवडिया और गुजरात ने दुनिया के पर्यटन नक्शे पर अपनी जगह बना ली है।
प्रधानमंत्री ने कहा, ‘मुझे बताया गया है कि पिछले 11 महीनों में 23 लाख से अधिक पर्यटक यहां आ चुके हैं।’ उन्होंने कहा कि स्टैच्यू ऑफ लिबर्टी को देखने प्रतिदिन औसतन दस हजार पर्यटक पहुंचते हैं। लेकिन यहां यह बात ध्यान रखने वाली है कि स्टैच्यू ऑफ लिबर्टी 133 साल पुरानी है, जबकि स्टैच्यू ऑफ यूनिटी सिर्फ 11 महीने पुरानी है। इसके बावजूद प्रतिदिन 8,500 से ज्यादा पर्यटक इसे देखने आते हैं। यह अपने आप में किसी करिश्मे से कम नहीं है। स्टैच्यू ऑफ यूनिटी जनता के लिए 31 अक्टूबर, 2018 को देश के पहले गृह मंत्री सरदार पटेल के जन्म दिवस के दिन खोली गई थी।
प्रधानमंत्री ने सरदार पटेल की दूरदर्शिता की सराहना करते हुए कहा कि जम्मू-कश्मीर को दो केन्द्रशासित प्रदेशों में बांटने के बारे में पिछले महीने लिया गया सरकार का फैसला देश के पूर्व गृह मंत्री सरदार पटेल की सोच से ही प्रेरित है। यह कदम दशकों पुरानी समस्या का समाधान करने की एक कोशिश है। उन्होंने कहा कि उन्हें पूरा विश्वास है कि सहयोगियों के सक्रिय सहयोग से वह जम्मू-कश्मीर और लद्दाख में विश्वास और विकास ला सकेंगे।
श्री मोदी ने कहा, ‘आपका सेवक देश की एकता और श्रेष्ठता के लिए पूरी तरह प्रतिबद्ध है। हमने पिछले 100 दिनों में अपनी इस प्रतिबद्धता को और मजबूत किया है। हमारी नई सरकार पहले से भी ज्यादा तेजी से काम करेगी और पहले से भी बड़े लक्ष्यों को हासिल करेगी’।
संचार एवं सूचना प्रौद्योगिकी मंत्रालय
स्पेक्ट्रम नीलामी 2021: दूरसंचार विभाग ने सफल बोली लगाने वालों को फ्रीक्वेंसी का आवंटन किया
फ्रीक्वेंसी के आवंटन के साथ ही स्पेक्ट्रम को व्यवस्थित करने का काम पूरा
दूरसंचार विभाग को स्पेक्ट्रम प्राप्त करने के लिए बोली लगाने वालों से अग्रिम भुगतान के रूप में 2306.97 करोड़ रुपये कुछ समय बाद की जगह तत्काल प्राप्त हुए
दूरसंचार विभाग  ने आज  स्पेक्ट्रम नीलामी-2021 के सफल बोली लगाने वालों के लिए फ्रीक्वेंसी आवंटन के कार्य को सफलतापूर्वक सम्पन्न किया। सफल बोली लगाने वालों को फ्रीक्वेंसी आवंटन पत्र जारी किए गए।
फ्रीक्वेंसी आवंटन की प्रक्रिया एक फ्रीक्वेंसी सामंजस्य अभ्यास के साथ की गई थी, जिसके द्वारा मौजूदा स्पेक्ट्रम नीलामी में दूरसंचार सेवा प्रदाताओं  को स्पेक्ट्रम ब्लॉक प्रदान किए गए। मौजूदा स्पेक्ट्रम नीलामी में विभिन्न बैंड में कई लाइसेंस प्राप्त सेवा क्षेत्र  में जहां तक संभव हो, उनके द्वारा पहले से ही अधिग्रहित स्पेक्ट्रम ब्लॉक के साथ शामिल कर दिया गया है।
स्पेक्ट्रम का सामंजस्य 800 मेगाहर्ट्ज बैंड में 19 एलएसए, 900 मेगाहर्ट्ज बैंड में 8 एलएसए, 1800 मेगाहर्ट्ज बैंड में 21 एलएसए, 2100 मेगाहर्ट्ज बैंड में 3 एलएसए और 2300 मेगाहर्ट्ज बैंड में 16 एलएसए पूरा किया गया। व्यवस्थित प्रक्रिया से दूरसंचार सेवा प्रदाताओं द्वारा अधिग्रहित स्पेक्ट्रम का उपयोग उपभोक्ताओं के लिए सेवा की गुणवत्ता में सुधार के लिए किया जाएगा।
फ्रीक्वेंसी आवंटन के एक हिस्से के रूप में, सरकार ने एक ही बैंड में स्पेक्ट्रम ब्लॉक के स्थान पर तुरंत उपलब्ध बिना बिक्री किए गए स्पेक्ट्रम ब्लॉकों के आवंटन को बाद की तारीखों से आवंटन के लिए दो टीएसपी मैसर्स भारती और मैसर्स रिलायंस जियो के अनुरोध को भी स्वीकार कर लिया है। सरकार को 2306.97 करोड़ रुपये  अगस्त/सितंबर, 2021 की बजाय तुरंत प्राप्त हुए हैं।
यहां पर यह उल्लेखनीय है कि 800 मेगाहर्ट्ज, 900 मेगाहर्ट्ज, 1800 मेगाहर्ट्ज, 2100 मेगाहर्ट्ज, और 2300 मेगाहर्ट्ज बैंड में 855.60 मेगाहर्ट्ज का कुल स्पेक्ट्रम 1 और 2 मार्च, 2021 को आयोजित स्पेक्ट्रम नीलामी में दूरसंचार सेवा प्रदाताओं  द्वारा अधिग्रहित किया गया था। कुल प्राप्त स्पेक्ट्रम के लिए सफल बोली लगाने वालो द्वारा कुल देय राशि 77,820.81 करोड़ रुपये है। इसमें से 21,918.47 करोड़ रुपये की राशि 18 मार्च, 2021 को दूरसंचार सेवा प्रदाताओं से अग्रिम भुगतान के रूप में प्राप्त हुई थी, जो कि आवेदन प्राप्त करने के नोटिस के नियम और शर्तों के अनुसार है।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 39.96 करोड़ डोज लगाई गई हैं।
अब तक पूरे देश में कुल 3,02,27,792 मरीज स्वस्थ हुये।
रिकवरी दर बढ़कर 97.31 प्रतिशत हुआ।
पिछले 24 घंटों के दौरान 43,916 मरीज ठीक हुए।
भारत में पिछले 24 घंटों में 38,079 नए मामले सामने आए हैं।
भारत में सक्रिय मामले वर्तमान में 4,24,025 हैं।
सक्रिय मामले कुल मामलों का 1.36 % हैं।
साप्ताहिक पॉजिटिविटी दर 5% से नीचे बनी हुई है, वर्तमान में 2.10 % है
दैनिक पॉजिटिविटी दर 1.91 %, लगातार 26वें दिन भी 3% से कम
जांच क्षमता में उल्लेखनीय वृद्धि हुई - कुल 44.20 करोड़ नमूनों की जांच की गई है।
राष्ट्रपति सचिवालय
राष्ट्रपति ने छठ पूजा की पूर्व संध्या पर देशवासियों को बधाई दी
राष्ट्रपति श्री रामनाथ कोविंद ने छठ पूजा की पूर्व संध्या पर देशवासियों को बधाई दी है।
राष्ट्रपति ने अपने संदेश में कहा “छठ पूजा के अवसर पर मैं देश और विदेश में बसे सभी भारतीयों को हार्दिक बधाई और शुभकामनाएं देता हूं।
छठ पूजा देश के प्राचीनतम त्योहारों में से एक है। इसकी महत्ता अस्त होते हुए सूर्य को 'अर्घ्य' देने में निहित है। छठ पूजा के अवसर पर श्रद्धालुगण कठोर उपवास के पश्चात् नदियों तथा जलाशयों में पवित्र स्नान करके इस पूजा का समापन करते हैं। इस प्रकार यह पर्व, सूर्यदेव और समूची प्रकृति के साथ हमारे अंतः संबंध को दर्शाने का अनूठा अवसर होता है।
मेरी कामना है कि यह त्योहार प्रकृति के साथ हमारे शाश्वत जुड़ाव को और मजबूत करे, जो पर्यावरण के संरक्षण में हमारी मदद करे।”
प्रधानमंत्री कार्यालय
प्रधानमंत्री ने श्रीमती मुक्ता तिलक के निधन पर शोक व्यक्त किया
प्रधानमंत्री श्री नरेन्द्र मोदी ने पुणे की पूर्व मेयर और महाराष्ट्र की विधायक श्रीमती मुक्ता तिलक के निधन पर गहरा दुख व्यक्त किया है।
एक ट्वीट में प्रधानमंत्री ने कहा;
"श्रीमती मुक्ता तिलक जी ने परिश्रम के साथ समाज की सेवा की। उन्होंने लोगों की समस्याओं को उठाकर अपनी पहचान बनाई और पुणे के मेयर के रूप में उनका कार्यकाल उल्लेखनीय रहा। बीजेपी के लिए उनकी प्रतिबद्धता को कार्यकर्ताओं द्वारा हमेशा संजोया जाएगा। उनके निधन से दुख हुआ। उनके परिवार और समर्थकों के प्रति संवेदना। ओम शांति।
प्रधानमंत्री कार्यालय
प्रधानमंत्री ने झारखंड के लोगों को राज्य की स्थापना दिवस के अवसर पर बधाई दी
(प्रधानमंत्री श्री नरेन्द्र मोदी ने झारखंड के लोगों को राज्य की स्थापना दिवस के अवसर पर बधाई दी है।
“झारखंड के लोगों को राज्य के स्थापना दिवस की हार्दिक शुभकामनाएं।
प्रधानमंत्री ने कहा, ‘भगवान बिरसा मुंडा के आशीर्वाद से यह राज्य आने वाले वर्षों में विकास और गौरव की नई ऊंचाईयां प्राप्त करे।’
वित्त मंत्रालय
मंत्रिमंडल ने भारत और जापान के बीच द्विपक्षीय विनिमय व्यवस्था को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने भारत और जापान के बीच द्विपक्षीय विनिमय व्यवस्था  के लिए समझौता करने के प्रस्ताव को अपनी मंजूरी दी है। भारतीय रिज़र्व बैंक  को बैंक ऑफ जापान और भारतीय रिज़र्व बैंक के मध्य 75 बिलियन अमेरिकी डॉलर की अधिकतम राशि के लिए द्विपक्षीय विनिमय व्यवस्था के अनुबंध पर हस्ताक्षर करने हेतु अधिकृत किया गया है।
मुख्य विशेषताएं:
विनिमय व्यवस्था विदेशी मुद्रा में अल्पकालिक कमी को पूरा करने के लिए भुगतान संतुलन के उचित स्तर को बनाए रखने के उद्देश्य से घरेलू मुद्रा के अधिकतम 75 बिलियन अमेरिकी डॉलर के आवश्यक विनिमय और पुनर्विनिमय के लिए भारत और जापान के मध्य एक अनुबंध है।
लाभ:
द्विपक्षीय विनिमय व्यवस्था  परेशानी के समय एक-दूसरे की मदद करने के रणनीतिक उद्देश्य और अंतर्राष्ट्रीय आत्मविश्वास को बहाल करने के लिए भारत और जापान के बीच आपसी सहयोग का एक अच्छा उदाहरण है। इस सुविधा से पूंजी की सहमत राशि भारत को उपयोग के लिए तुरंत उपलब्ध हो जाएगी। इस व्यवस्था से भारतीय कम्पनियों के लिए विदेशी पूंजी की निकासी की संभावनाओं में सुधार आएगा, क्योंकि देश की विनिमय दर की स्थिरता में अधिक विश्वास पैदा होगा। भुगतान संतुलन  में उत्पन्न होने वाली कठिनाइयों से निपटने में ऐसी विनिमय व्यवस्था की उपलब्धता से घरेलू मुद्रा पर सट्टेबाजी हमलों से बचाव होगा और विनिमय दर की अस्थिरता से निपटने के लिए भारतीय रिज़र्व बैंक की क्षमता में काफी बढ़ोतरी होगी।
यह व्यवस्था भारत और जापान के बीच आपसी आर्थिक सहयोग और विशेष रणनीतिक तथा वैश्विक भागीदारी में एक और मील का पत्थर है।
प्रधानमंत्री कार्यालय
प्रधानमंत्री नई दिल्ली स्थित इस्कॉन मंदिर में गीता आराधना महोत्सव में शामिल हुए
प्रधानमंत्री श्री नरेन्द्र मोदी आज नई दिल्ली स्थित इस्कॉन मंदिर के गीता आराधना महोत्सव – भारत का गौरव सांस्कृतिक केन्द्र में शामिल हुए।
प्रधानमंत्री ने इस्कॉन के श्रद्धालुओं द्वारा तैयार अनोखी भागवत गीता का विमोचन किया। इस गीता का आकार 2.8 मीटर है और वजन 800 किलोग्राम है।
जनसमूह को संबोधित करते हुए प्रधानमंत्री ने कहा कि इस शानदार भागवत गीता का विमोचन करने का यह एक विशेष अवसर है। उन्होंने कहा कि यह अनोखी पुस्तक दुनिया के लिए भारत के ज्ञान का प्रतीक बनेगी।
प्रधानमंत्री ने कहा कि लोकमान्य तिलक ने जेल में रहते हुए ‘गीता रहस्य’ लिखा था, जिसमें उन्होंने सरल तरीके से निष्काम कर्म के भगवान कृष्ण के संदेश का वर्णन किया था। उन्होंने कहा कि महात्मा गांधी ने लिखा “गांधी के अनुसार भागवत गीता”। उन्होंने कहा कि इस पुस्तक की एक प्रति उन्होंने अमरीका के पूर्व राष्ट्रपति बराक ओबामा को दी थी।
प्रधानमंत्री ने इस ग्रंथ के बारे में विश्व स्तर पर जागरूकता बढ़ाने में श्रीला भक्तिवेदांत प्रभुपादजी के प्रयासों की सराहना की।
प्रधानमंत्री ने कहा कि भागवत गीता हमेशा हमारी मार्गदर्शक हो सकती है, जब हम जीवन में संकट की स्थिति का सामना कर रहे होते हैं। गीता के प्रसिद्ध श्लोक को याद करते हुए उन्होंने कहा कि ईश्वरीय शक्ति हमेशा हमारे साथ होती है, जब हम मानवता के दुश्मनों से मुकाबला करते हैं। उन्होंने कहा कि गीता हमें लोगों की और राष्ट्र की सेवा करने के लिए प्रेरित करती है।
प्रधानमंत्री ने कहा कि भारतीय मूल्य और संस्कृति मानवता के सामने मौजूद अनेक समस्याओं का समाधान देती है। इस संदर्भ में उन्होंने योग और आयुर्वेद का जिक्र किया।
-----
आर.के.मीणा/एएम/केपी/वाईबी –
(Visitor Counter : 235
नवीन एवं नवीकरणीय ऊर्जा मंत्रालय
कोविड-19 लॉकडाउन की वजह से उत्पन्न बाधाओं के मद्देनजर नवीकरणीय ऊर्जा परियोजनाओंको लॉकडाउन के बाद भी 30 दिन का और समय मिलेगा
नवीन एवं नवीकरणीय ऊर्जा मंत्रालय  ने कहा हैकि नवीकरणीय ऊर्जा कार्यान्वयन एजेंसियां,नवीकरणीय ऊर्जा  परियोजनाओंको उनका कामकाज सामान्य होने तक कोविड-19 लॉकडाउन की अवधि के बराबर तथा इसके अतिरिक्त 30  का और समय दे सकती हैं। मंत्रालय की ओर से इस बारे में 17 अप्रैल 2020 को जारी एक आदेश में कहा गया है कि इसके लिए किसी तरह की जांच या शर्त नहीं होगी और तथा कोई सबूत भी नहीं मांगे जाएंगे। यह सभी आरई परियोजनाओं पर समान रूप से लागू होगी।
मंत्रालय ने यह भी कहा है कि उसके अधीन सभी नवीकरणीय ऊर्जा कार्यान्वय एजेंसियों को कोविड-19 लॉकडाउन को अप्रत्याशित आपदा के रूप में मानना होगा।
नवीकरणीय ऊर्जा विभागों का उल्लेख करते हुए, मंत्रालय ने उनसे कहा है कि वे भी कोविड-19 के कारण हुए लॉकडाउन को अप्रत्याशित आपदा के रूप में ले सकती हैं और इसके आधार पर आरई परियोजनाओं को समय विस्तार देने पर विचार कर सकती हैं।
स्वच्छ ऊर्जा डेवलपरों के अनुरोध पर मंत्रालय ने यह निर्णय लिया कि उन्हें कोविड-19 लॉकडाउन की अवधि के बराबर तथा उसके बाद भी कामकाज सामान्य होने तक अतिरिक्त समय दिया जाए।
मंत्रालय ने इसके पहले 20 मार्च 2020 को एसईसीआई और एनटीपीसी के अलावा राज्य सरकारों तथा केन्द्र शासित प्रदेशों के अपर मुख्य सचिवों/ प्रधान सचिवों/ ऊर्जा सचिवों / नवीकरणीय ऊर्जा विभाग के सचिवों के नाम जारी आदेश में कहा था कि वह चीन तथा ऐसे ही दूसरे देशों में कोरोना वायरस संक्रमण के कारण आपूर्ति श्रृंखला बाधित होने को ध्यान में रखते हुए स्वच्छ ऊर्जा डेवलपरों द्वारा ऐसे व्यवधानों के सबूत के रूप में पेश किए जाने वाले दस्तावेजों के आधार पर आरई परियोजनाओं के लिए अतिरिक्त समय दे सकते हैं। लेकिन अब मंत्रालय ने इसमें संशोधन कर दिया है और कहा है कि समय विस्तार की अनुमति देने के लिए किसी तरह के सबूत या दस्तावेज की आवश्यकता नहीं होगी।
प्रधानमंत्री कार्यालय
प्रधानमंत्री ने श्री अटल बिहारी वाजपेयी को उनकी पुण्य तिथि पर श्रद्धांजलि अर्पित की
प्रधानमंत्री श्री नरेन्द्र मोदी ने देश के 140 करोड़ लोगों के साथ पूर्व प्रधानमंत्री श्री अटल बिहारी वाजपेयी को श्रद्धांजलि अर्पित की है।
एक ट्वीट में प्रधानमंत्री ने कहा:
मैं भारत के 140 करोड़ लोगों के साथ विलक्षण अटल जी को श्रद्धांजलि अर्पित करता हूं। भारत को उनके नेतृत्व से अत्यन्त लाभ मिला। उन्होंने राष्ट्र की प्रगति को बढ़ावा देने और विभिन्न क्षेत्रों में इसे 21वीं सदी तक ले जाने में निर्णायक भूमिका निभाई।
पूर्वोत्तर क्षेत्र विकास मंत्रालय
पूर्वोत्तर क्षेत्र विकास मंत्रालय के सहयोग से एक जिला एक उत्पाद पहल के अंतर्गत गुवाहाटी में विशाल क्रेता-विक्रेता सम्मेलन
स्थाई व्यापार को बढ़ावा देने तथा बाजार सम्पर्क बनाने के विज़न के साथ उद्योग तथा आंतरिक संवर्धन विभाग  की एक जिला एक उत्पाद पहल के अंतर्गत एक विशाल क्रेता-विक्रेता सम्मेलन का आयोजन किया गया। यह आयोजन पूर्वोत्तर क्षेत्र विकास मंत्रालय तथा पूर्वोत्तर हस्तशिल्प और हस्तकरघा विकास निगम  तथा पूर्वोत्तर क्षेत्रीय कृषि विपणन निगम लिमिटेड  के सहयोग से किया गया। इसमें पूर्वोत्तर क्षेत्र के आठ राज्यों के कृषि उत्पादों पर फोकस किया गया और इसमें अनेक राष्ट्रीय तथा अंतर्राष्ट्रीय ब्रांडों की उपस्थिति देखी गई।
गुवाहाटी में पूर्वोत्तर राज्यों-असम, अरुणाचल प्रदेश, मणिपुर, मेघालय, मिजोरम, नगालैंड, त्रिपुरा और सिक्किम- के विभिन्न जिलों के 70 से अधिक विक्रेताओं, व्यापारियों, किसानों और समूहकर्ताओं ने अपने उत्पाद दिखाए। इन उत्पादों में मेघालय की विश्व प्रसिद्ध 7 प्रतिशत से अधिक करक्यूमिन युक्त लकाडोंग हल्दी, सिक्किम का जीआई टैग वाली बड़ी इलायची, त्रिपुरा की क्वीन अनन्नास, पारम्परिक असम चाय, मणिपुर का काला चाखो चावल शामिल हैं। इन उत्पादों को रिलांयस तथा आईटीसी और उभरते स्टार्ट अप जैसे 30 बड़े खरीददारों को दिखाया गया।
पूर्वोत्तर क्षेत्र विकास मंत्रालय के सचिव श्री लोक रंजन ने आधिकारियों तथा विभिन्न राज्य सरकारों के कृषि और बागवानी विभागों के विषय विशेषज्ञों की उपस्थिति में मुख्य भाषण दिया। इस अवसर डीपीआईआईटी के निदेशक श्री बी. रमनजनेयुलु, एनईआरएएमएसी के प्रबंध निदेशक श्री मनोज कुमार दास तथा एनईएचएचडीसी के प्रबंध निदेशक बिग्रेडियर आर.के. सिंह भी उपस्थित थे।
पूर्वोत्तर क्षेत्र के किसानों/उत्पादों की सहायता के लिए स्थापित एनईआरएएमएसी किसानों तथा बड़े बाजार के बीच खाई पाटने की दिशा में काम करता रहा है। इस तरह ओडीओपी पहल के सहयोग से क्रेता-विक्रेता सम्मेलन में इसकी भूमिका महत्वपूर्ण है। संयुक्त प्रयासों के माध्यम से क्षेत्र के श्रेष्ठ उत्पादों का मिलान बड़े ब्रांडों से किया जा रहा है, ताकि किसानों की आय की संभावना को बढ़ाया जा सके। क्रेताओं-विक्रेताओं तथा आठ पूर्वोत्तर राज्यों की राज्य सरकारों के प्रतिनिधियों के बीच फोकस रूप में व्यापार चर्चा भी हुई। इसके अतिरिक्त इस आयोजन में 6 करोड़ रुपये के आशय पत्रों  पर हस्ताक्षर किए गए।
क्रेता-विक्रेता बैठक आत्मनिर्भर भारत के विज़न का प्रत्यक्ष परिणाम है। डीपीआईआईटी अपनी एक जिला एक उत्पाद पहल के अंतर्गत ऐसे संपर्क को स्थायी रूप से बनाने का काम किसानों की बढ़ती आय पर फोकस के साथ काम कर रहा है। कृषि, कपड़ा, हस्तशिल्प तथा मैन्युफैक्चरिंग क्षेत्रों के 700 से अधिक उत्पादों के साथ ओडीओपी पहल का उद्देश्य देश के प्रत्येक जिले के एक उत्पाद का चयन, ब्रांडिंग और संवर्धन है। यह व्यापार को प्रोत्साहित करने तथा सुविधा के बड़े उद्देश्य के लिए समन्वय सहयोग नेटवर्क बनाने और खरीददारों-विक्रेताओं के सहयोग को सक्षम करने की भूमिका से चिन्हित है।
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 176.19 करोड़ से अधिक खुराक दी जा चुकी हैं
- वर्तमान में 1,64,522 सक्रिय मामले
- वर्तमान सक्रिय मामले 0.38 प्रतिशत
- संक्रमण से मुक्त होने की दर 98.42 प्रतिशत
- बीते 24 घंटे में 31,377 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,21,89,887 हुई
- बीते 24 घंटे में देश में 15,102 नये मामले दर्ज किये गए
- दैनिक पॉजिटिविटी दर 1.28 प्रतिशत
- साप्ताहिक पॉजिटिविटी दर 1.80 प्रतिशत
- अब तक कुल 76.24 करोड़ जांच की गयी, बीते 24 घंटे में 11,83,438 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
प्रधानमंत्री कार्यालय
प्रधानमंत्री ने डॉ मनमोहन सिंह जी के शीघ्र स्वस्थ होने के लिए प्रार्थना की
प्रधानमंत्री श्री नरेन्द्र मोदी ने डॉ मनमोहन सिंह जी के अच्छे स्वास्थ्य और शीघ्र स्वस्थ होने के लिए प्रार्थना कीहै।
प्रधानमंत्री ने एक ट्वीट में कहा;
"मैं डॉ मनमोहन सिंह जी के अच्छे स्वास्थ्य और शीघ्र स्वस्थ होने के लिए प्रार्थना करता हूं।"